**Modul til HRessurs**

**Forprosjektrapport**

**Gruppe BO-G02.**

Robin Furu

Ingvild Karlsen Bjørlo

Christian Jacobsen

Glenn Bjørlo

******

***HØGSKOLEN***

***I ØSTFOLD***

*Avdeling for Informasjonsteknologi*

*Remmen*

*1757 Halden*

*Telefon: 69 21 50 00*

*URL: www.hiof.no*

**FORPROSJEKTRAPPORT**

|  |  |  |
| --- | --- | --- |
| Prosjektkategori: Forprosjekt | Fritt tilgjengelig |  |
| Omfang i studiepoeng: 20 | Fritt tilgjengelig etter: |  |
| Fagområde: Hovedprosjekt Bachelor | Tilgjengelig etter avtale | **X** |
|  | med samarbeidspartner |  |

|  |  |
| --- | --- |
| Rapporttittel:  Modul til HRessurs | Dato: 16.01.15    Antall sider: 16 |
| Forfattere:  Ingvild Karlsen Bjørlo  Robin Alexander Furu  Glenn Bjørlo  Christian Endré Jacobsen | Veileder:  Terje Samuelsen |
| Avdeling / linje:  Dataingeniør og DMpro | Prosjektnummer:  BO15G02 |

|  |  |
| --- | --- |
| Utført i samarbeid med:  Infotjenester AS | Kontaktperson hos samarbeidspartner:  Petter Ekrann |

|  |  |  |
| --- | --- | --- |
| Ekstrakt:  Prosjektet går ut på å lage en utvidelse til personalsystemet HRessurs Reise og Utlegg. Denne skal brukes til å beregne bompenger under firmareiser, slik at man slipper å gjøre dette manuelt eller bruke eksterne løsninger til dette. | | |
| 3 emneord: | - HRessurs |
|  | - Reiseregning |
|  | - Kostnadsberegning |

Innhold

[1 INTRODUKSJON 4](#_Toc409179104)

[1.1 Prosjektgruppen 4](#_Toc409179105)

[1.1.1 Gruppen BO15-G2 4](#_Toc409179106)

[1.1.2 Veiledere 4](#_Toc409179107)

[1.2 Oppdragsgiver 4](#_Toc409179108)

[1.2.1 Om oppdragsgiver 4](#_Toc409179109)

[1.2.2 Kontaktpersoner 5](#_Toc409179110)

[1.3 Oppdraget 5](#_Toc409179111)

[1.3.1 Bakgrunn 5](#_Toc409179112)

[1.3.2 Formålet 5](#_Toc409179113)

[1.3.3 Effektmål 5](#_Toc409179114)

[1.3.4 Leveransene 6](#_Toc409179115)

[1.3.5 Metoden 6](#_Toc409179116)

[2 Prosjektet 7](#_Toc409179117)

[2.1 Beskrivelse av prosjektets omfang 7](#_Toc409179118)

[2.2 Rammebetingelse 7](#_Toc409179119)

[2.3 Avgrensninger 7](#_Toc409179120)

[2.4 Prosjektplan 8](#_Toc409179121)

[2.4.1 User stories 8](#_Toc409179122)

[2.5 Hovedmilepæler og leveranser 8](#_Toc409179123)

[2.6 Hovedaktiviteter 9](#_Toc409179124)

[2.7 Risikoanalyse 12](#_Toc409179125)

[3 Gjennomføring 13](#_Toc409179126)

[3.1 Prosjektorganisering 13](#_Toc409179127)

[3.1.1 Roller og ansvar 14](#_Toc409179128)

[3.1.2 Ansvarsområder og tidsperiode 14](#_Toc409179129)

[3.1.3 Arbeidsfordeling 15](#_Toc409179130)

[3.1.4 Bemanningsplan 15](#_Toc409179131)

[3.1.5 Håndtering av prosjektfiler 15](#_Toc409179132)

[3.1.6 Programmeringsspråk og kode 16](#_Toc409179133)

[4 Kilder 16](#_Toc409179134)

# Sammendrag

# INTRODUKSJON

## Prosjektgruppen

### Gruppen BO15-G2

Gruppen består av:  
Ingvild Karlsen Bjørlo 90204584 [ingvilkb@hiof.no](mailto:ingvilkb@hiof.no)

Robin Furu 41524376 [robinaf@hiof.no](mailto:robinaf@hiof.no)  
Glenn Bjørlo 47384852 [glennab@hiof.no](mailto:glennab@hiof.no)

Christian Endré Jacobsen 41758575 [chrisjac@hiof.no](mailto:chrisjac@hiof.no)

Prosjektets hjemmeside: <http://frigg.hiof.no/bo15-g2/>   
  
**Ingvild Karlsen Bjørlo**  
Ingvild bor i Halden, hvor hun også er oppvokst. Hun gikk studiespesialisering på Halden videregående, med et utvekslingsår i Tyskland, og jobbet i et år før hun søkte seg til dataingeniørstudiet. Hun liker gjerne å programmere, og å skrive faglige tekster.

**Robin Furu**  
Robin er født og oppvokst på Sellebakk i Fredrikstad og bor nå sentralt i Fredrikstad. Han hoppet rett på dataingeniør studiet etter forsvaret og har tidligere gått idrettslinjen på Fredrik II Videregående skole. Ved siden av studiene jobber han på GoExcellent, og liker gjerne å spille og å se film.  
  
**Glenn Bjørlo**  
Glenn er oppvokst i Askim og har bodd i Halden siden høsten 2014. Han ble uteksaminert fra Askim Videregående skole i 2005 og flyttet deretter til Lillehammer hvor han studerte film- og fjernsynsvitenskap. Senere flyttet han til Sarpsborg og begynte studiet DMpro. Han har nylig kommet hjem fra ett utvekslingsår i Australia.   
  
**Christian Endré Jacobsen**  
Christian er født og oppvokst i Fredrikstad og bor på Gressvik. Han har tidligere erfaring som teknikker i telekomfaget hvor han jobbet i *YIT Building systems* i 2 år og har fagbrev i telekommunikasjon. Ved siden av studiene jobber han på Expert, og har foto som en stor interesse.

### Veiledere

Terje Samuelsen 95904650 [terje.samuelsen@hiof.no](mailto:terje.samuelsen@hiof.no)

## Oppdragsgiver

### Om oppdragsgiver

Infotjenester i Sarpsborg har i snart 30 år levert løsninger til norsk arbeidsliv innen områder som HMS, lønn og regnskap. De har i dag ca 150 ansatte. Infotjenester har et stort nettbasert oppslagsverk med fagsupport for mer enn 40.000 brukere. Deres rådgivere svarer på flere tusen fagrelaterte spørsmål fra kunder hvert eneste år. Flere hundre tusen ledere og medarbeidere har tilgang til deres nettbaserte håndbøker og systemer.   
  
Et av deres mest populære produkter er personalsystemet HRessurs. Kundene kan velge mellom tre ulike pakker ettersom hva bedriften trenger. I HRessurs kan man behandle alt fra sykefravær, ferie og reiseregninger.

### Kontaktpersoner

Infotjenester AS ved:   
Petter Ekrann 41444114 [petter.ekrann@infotjenester.no](mailto:petter.ekrann@infotjenester.no)

## Oppdraget

### Bakgrunn

Glenn og Christian jobbet for Infotjenester høsten 2014 i forbindelse med emnet Bedriftspraksis. De fikk en forespørsel om å fortsette ved bedriften i forbindelse med bacheloroppgaven. Det takket de ja til, og tok så med seg Ingvild og Robin på gruppa. Infotjenester har den siste tiden jobbet med å re-designe personalsystemet HRessurs, og i denne forbindelse fikk vi oppgaven med å oppdatere en del av personalsystemet som kalles HRessurs Reise og Utlegg. Dette er kort fortalt et system for registrering og behandling av reiseregninger. Systemet slik det fremstår i dag er ikke brukervennlig nok. Systemet er i dag lite dynamisk, man må blant annet selv holde oversikt over avstander og hvor mye bompenger som er betalt. Har man ikke notert ned avstand mens man var ute på reisefot, må andre systemer tas i bruk for å finne svar på det. Det betyr at Infotjenesters kunder må veksle mellom flere systemer for å registrere reiseregninger. Ønsket fra bedriften er at HRessurs Reise og Utlegg skal behandle all slik informasjon automatisk. Alt kundene skal gjøre er å putte inn start- og stoppested, resten skal fylles inn av seg selv. Alt fra avstander til bompenger. Muligheten for å scanne inn kvitteringer skal også viderebringes. Systemet må også være dynamisk i forhold til plattform – mobil, nettbrett, desktop. Kundene skal selv kunne velge når og hvor de vil legge inn reiseregningene sine, derfor må brukergrensesnittet være like tiltalende på mobil som på pc. Vår oppgave er å sørge for å modernisere HRessurs Reise og Utlegg mot nevnte kriterier slik at flere velger nettopp denne applikasjonen for å betale reiseregninger samt at man i større grad holder på eksisterende kunder.

### Formålet

I dag må man selv notere bompengekostnadene langs ruta. Da antall bomstasjoner, priser osv varierer veldig, kan det være vanskelig å huske alle passeringer mens man kjører. Å notere priser etter hvert som man passerer bomstasjoner, er heller ikke egnet, med mindre man har en passasjer som kan gjøre dette. Med bakgrunn i at det er tungvint å holde styr på alle bomutgiftene, er tanken at man kun skal kunne legge inn kjørt strekning, og få utgiftene beregnet. Dette er en bedre løsning både for de ansatte som kjører og firmaet, da beregningen gjøres automatisk. Løsningen er bedre for de ansatte som kjører, da de får tilbake akkurat det de legger ut, og for firmaet som kun betaler ut det beløpet de skal, fremfor et beløp beregnet på hukommelsen til den ansatte. Det er fort gjort at det glemmes en stasjon, eller at de er vanskelig å huske nøyaktig pris slik at beløpet man beregner er høyere enn det faktisk beløpet.

Hovedmål – gjøre reiseregning/beregninger lettere

Delmål 1 – kunne beregne kostnadene og avstander

Delmål 2 – Klargjøres til implementering mot HRessurs, slik at beregnede kostnader kan legges til i reiseregningene.

### Effektmål

Effektmålet med prosjektet er at registreringen av bompengeutgifter på reiser i forbindelse med arbeidet skal bli enklere, og mer korrekt. Ved å huske feil antall bomstasjoner, vil summen av utgifter kunne bli lavere eller høyere enn realiteten. En ansatt vil da få tilbake riktig beløp, mens firmaene kun betaler ut de faktiske kostnadene for bomstasjoner på strekningene, og ikke for bompasseringer som ikke har funnet sted.

### Leveransene

I dette prosjektet har vi en rekke viktige leveranser som vi skal få i orden til gitte tidsfrister fra både skole og arbeidsgiver:

**Kontrakt – frist 12.12.2014**

Først ut av leveransene er gruppekontrakt og prosjektkontrakt. Gruppekontraktens rolle er å ha en felles ide om hvordan vi sammen skal løse problemstilling og få til et best mulig samarbeid, med retningslinjer og tiltak hvis noe uventet skjer. Prosjektkontrakten inneholder en skisse over prosjektet vårt samt retningslinjer utarbeidet i samarbeid med prosjektgiver. Leveringsfrist for kontrakter 12.12.2014.

**Hjemmeside – frist 09.01.2015**

Vår hjemmeside inneholder en kort beskrivelse av prosjektet vårt, litt om arbeidsgiver og vår kontaktinformasjon. Her vil det også bli gjort tilgjengelig prosjektdokumenter etterhvert.

<http://frigg.hiof.no/bo15-g2/>

**Forprosjektrapport – frist 16.01.2015**

Førsteutkast til prosjektet. Denne skal inneholde en rekke punkter som skal beskrive prosjektet vårt til best mulig grad. Vi skal presentere gruppa vår, oppdragsgiver, en god beskrivelse av oppgaven. Vi skal også ha med resultat og hva vi ser for oss det endelige produktet kan bringe med seg. Vi skal i tillegg beskrive hva slags metoder vi skal benytte oss av for å nå målet, hva vi skal levere, i tillegg til en oversiktlig prosjektplan med tider og risikovurderinger.

**Prosjektplakat – frist 01.06.2015**

Informerende plakat som skal gi et raskt innsyn i prosjektet og resultater.

**Refleksjonsnotat – 21.05.2015**

Hver students individuelle refleksjon om prosjektet, leveres sammen med hoveddokumentet.

**Hoveddokumentet – 21.05.2015**

Det viktigste dokumentet vi skal levere, en versjon av IMRAD-modellen. Her skal vi dokumentere alle fasene i prosjektet vårt, analyse, design, implementasjon, resultater, konklusjon og ikke minst referanser. Punktene i forprosjektrapporten vil også inkluderes i denne rapporten til en mer detaljertgrad.

**Ferdigstilt produkt – 21.05.2015**

Leveranse til arbeidsgiver av vårt ferdige resultat med all programvare vi har konstruert, dokumentasjon og forklaring til dette.

### Metoden

Vi har i samarbeid med kontaktperson ved bedriften kommet fram til at vi bruker scrum-rammeverket til utvikling av applikasjonen. Helt grunnleggende betyr dette at vi definerer mål basert på et toukers perspektiv. Innenfor scrum lager vi det som kalles en «backlog» som inneholder målene vi ønsker å nå frem mot neste møte. Hver andre uke har vi scrum-møte (sprinter) sammen med kontaktperson (produkteier), som fungerer som eier eller bestiller i utviklingsperioden. På disse møtene legger vi fram det som er gjort, og diskuterer om målene er nådd. Hva er ferdig, hva trenger mer tid? Kanskje har behovene forandret seg underveis. Det som er viktig å understreke er at man har en løs ide om hva produktet skal være, men utviklingen foregår bolkevis og forandrer seg i perioden.

Til innhenting av informasjon, hjelp og veiledning bruker vi google til å søke, og evt relevante fagbøker. Det finnes støtte og tutorials for alt vi behøver på nettet. I tillegg har vi god veiledning og hjelp fra kontaktperson ved bedriften (Petter Ekrann).

Etter hvert som vi har versjoner av applikasjonen klar til bruk, vil vi teste den på personer med ulik teknisk kompetanse. Det er viktig at vi utvikler et godt brukergrensesnitt som er lett håndterlig for alle, enten man bruker mobil eller desktop. Vi har også tenkt å teste den på personer med en del erfaring med systemer for registrering av reiseregninger slik at vi kan få tilbakemelding på om vi på dekker alle nødvendige behov, samt at vi kanskje kan finne løsninger på utfordringer som ikke finnes i andre systemer i dag.

# Prosjektet

## **Beskrivelse av prosjektets omfan**g

Infotjenester leverer som beskrevet i kapittel xxxx, løsninger til å beregne reiseregninger. Antall bomstasjoner øker, prisene endres, noen bomstasjoner betales ved passering og flere og flere av bomanleggene automatiseres. Noen byer har flere bompasseringer, med blant annet rabatt dersom man passerer flere iløpet av en fastsatt tid (ref Haugalandspakken, forutsatt gyldig autopassbrikke), mengderabatter, rushtidspriser (ref Trøndelag Bomveiselskap) osv. Ansatte med autopassavtaler vil i de fleste tilfeller ha rabatter i bomannleggene der autopassbrikka er registrert, og i noen tilfeller rabatt i andre bomstasjoner som gir rabatt til alle med brikke (ref. Svinesundsforbindelsen). Noen bompengeselskaper gir rabatt for forhåndsfylte autopassbrikker, dvs man betaler først, og trekkes ved hver passering, mens andre har etterskuddsfakturering for alle passeringer innen en tidsperiode. Regningene kommer gjerne flere måneder etter passeringene. De ulike bomstasjonene kommer på forskjellige regninger, da forskjellig firmaer drifter bomstasjonene i sin region. Dateringen av passeringene er gjerne dårlig, og oppsummeres kun som antall passeringer iløpet av en periode.

Å holde styr på alle utgifter man har hatt iløpet av en tur er tungvint. ruteplantjenester inneholder all informasjon om priser for bompasseringer, og tanken er at denne skal integreres og slik at man bare trenger å angi kjørt strekning. Da vil programmet beregne kjørelengde, og automatisk regne ut bomavgiftene på strekningen. Da prisen for bompasseringer avhenger av type bil, skal man ha mulighet til å angi om man kjører motorsykkel, liten bil (<3,5t) eller stor bil (>3,5t). Beregningen av bompenger vil ikke ta hensyn til eventuelle autopassrabatter den ansatte måtte ha, men beregne fullpris for passeringene. Det skal være mulighet for å angi passeringer underveis, slik at reiseruten programmet beregner er eksakt lik den man har kjørt. Det skal også være mulig å angi tur/retur-reiser, med mulighet for ulikt veivalg hver av veiene. For å kontrollere at programmet beregner pris og avstand basert på riktig kjørerute, skal ruta framstilles grafisk. Det vil være en stor fordel med mulighet for å kunne endre ruta grafisk, ved å dra reiseruta dit man vil ha den (ref: [www.maps.google.no](http://www.maps.google.no) sin veibeskrivelse). Google og vegvesenet bruker forskjellig teknologi for å plotte ruta på kartet, og forskjellige koordinatsystem (google xxxxxx, vegvesenet xxxxxx), så å finne ut om disse lar seg kombinere vil eventuelt komme i en sluttfase der resten av kravene er oppfylt. Dette er utgangspunktet for prosjektet, med forbehold om andre utvidelser som vi kan komme frem til underveis, da vi som nevnt i kapittel xxxxxx, bruker SCRUM-metoden.

## Rammebetingelse

Prosjektet går i tidsperioden uke 2 – 23, før vi har 1-2uker etter dette på å forberede presentasjon og prosjektplakat. For å få en best mulig flyt av prosjektet har vi valgt å ha møte med prosjektgiver annenhver fredag, hvor vi sammen vil benytte SCRUM metoden for arbeid. Vi evaluerer hvilke prioriteringer vi skal ha de neste to uker for å få et best mulig resultat for begge parter. Dette fordi behov for programvare i dagens samfunn hele tiden forandrer seg. Vi setter da opp små mål hele veien og har sprinter på 2 uker.

Videre så har vi tenkt å ha ukentlige møter med veileder Terje Samuelsen, samt fellesmøter mellom arbeidsgiver, gruppe og veileder.

Vi er veldig avhengig av å få tilgang til Vegvesenet sitt API slik at vi får tatt i bruk deres API/database til vårt produkt, samt Infotjenester sin programvare HRessurs, da den ferdige løsningen vår skal implementeres med denne.

.

Det er også gitte tidsfrister (kapittel 1.3.4) til leveranser av rapportering og produkt som vi må prioritere. Vi forventer å benytte ca. 30. timer per elev, per uke på prosjektet.

## Prosjektplan

### **User stories**

Vi har ved oppstart definert en del forskjellige user stories vi skal utføre gjennom prosjektet. En user story kan beskrives med følgende setning: «Som bruker skal jeg kunne…….». Som beskrevet, går SCRUM-metoden ut på at prosjeketet utformes underveis, slik at rekkefølgen dette gjøres i kan endres. Nye user stories vil også legges til etter hvert som prosjektet utvikles og testet. Sprinter, hvilke user stories som skal utføres til neste møte, samt evt nye user stories som skal legges til, avklares på møtene med Petter annenhver uke. Foreløpig har vi definert følgende user stories:

**Fra brukerperspektiv**

* Ha et oversiktlig GUI
* Hente ut start- og stoppested
* Beregne avstand i km
* Få beregnet bompengekostnader for strekningen
* Angi størrelseskategori på kjøretøyet
* Kunne lagre start- og stoppesteder, avstand i km, bompengekostnader.
* Legge til viapunkt.
* Vise kjørerute i kart

**Fra utviklerperspektiv**

* Få informasjon ut av visveg-APIet (må få tildelt brukernavn/passord).
* Utvikle GUI mot interface tilsvarende interfacet mot visveg til testing.
* Få opp et interface til kommunikasjon mot visveg
* Koble GUI mot interfacet mot visveg.
* En GUI-løsning tilpasset HRessurs

Prosjektet er tenkt delt inn i versjoner, der vårt fokus vil være v.1-v.3:  
**v.1** – Gjøre samme beregninger som vis veg + viapunker (html, javascript – lettere å implementere)  
**v.2** – vise i kart   
**v.3** – tilpasse HRessurs  
**v.4** – implementere mot HRessurs

## Hovedmilepæler og leveranser

|  |  |  |
| --- | --- | --- |
| M/L | Beskrivelse av milepæl eller leveranse | Dato |
| M1 | Prosjektbeskrivelse er ferdig | 16/1-15 |
| M2 | Første versjon av hovedrapport er levert | 13/3-15 |
| M3 | Andre versjon av hovedrapport er levert | 24/4-15 |

## Hovedaktiviteter

**Prosjektbeskrivelse**

|  |  |
| --- | --- |
| Beskrivelse av aktiviteten | Skrive en problembeskrivelse etter gitte krav til formelt oppsett |
| Tidsperiode | 5/1-16/1 |
| Formålet med aktiviteten | Få en oversikt over hva som skal gjøres, arbeidsfordeling, disposisjon av tiden |
| Oppstartskriterier | Velge problemstilling, vite hva som skal gjøres i løpet av prosjektet |
| Ansvarlig for aktiviteten | Ingvild fordeler oppgaver/temaer, og setter sammen til endelig resultat.. |
| Medhjelpere | Alle bidrar med hver sine utdelte deler av prosjektbeskrivelsen |
| Resultater fra aktiviteten | Beskrivelse av prosjektet, en mal for videre arbeid og sammenligningsgrunnlag på ferdig resultat av oppnådde resultater, i forhold til planlagte resultater. |

**Oppkobling mot visveg**

|  |  |
| --- | --- |
| Beskrivelse av aktiviteten | Klargjøring for uthenting av data til beregninger |
| Tidsperiode | Ferdig 31/1 |
| Formålet med aktiviteten | Finne ut hvordan APIet virker, og få koblet oss mot det. Teste ut spørringer, og få dette til å fungere |
| Oppstartskriterier | Få tildelt brukernavn og passord fra vegvesenet |
| Ansvarlig for aktiviteten | Christian |
| Medhjelpere | Alle må sette seg inn i det |
| Resultater fra aktiviteten | Klart til å bruke data fra visveg i applikasjonen |

**Tilpasse kostnader til biltype**

|  |  |
| --- | --- |
| Beskrivelse av aktiviteten | Legge til funksjonalitet for å velge bilstørrelse |
| Tidsperiode | Fram til beta v1 |
| Formålet med aktiviteten | Få beregnet kostnader basert på hvor stor bil man kjører, typisk motorsykkel, < 3,5t eller > 3,5t |
| Oppstartskriterier | Tilgang til API |
| Ansvarlig for aktiviteten | Christian |
| Medhjelpere | Alle |
| Resultater fra aktiviteten | Mulighet for å angi om man kjører stor/liten bil, motorsykkel osv |

**Betaversjon 1**

|  |  |
| --- | --- |
| Beskrivelse av aktiviteten | Oppfyller minstekrav |
| Tidsperiode | Første utkast 28/2 |
| Formålet med aktiviteten | Få opp en versjon som fungerer, slik at vi og andre kan teste den for å komme fram til forbedringer og muligheter. |
| Oppstartskriterier | Fungerende kommunikasjon med visveg |
| Ansvarlig for aktiviteten | Robin |
| Medhjelpere | Alle |
| Resultater fra aktiviteten | En fungerende løsning som henter adresser, beregner avstand og bompenger, med mulighet for via-ruter. |

**Analyse av HRessurs**

|  |  |
| --- | --- |
| Beskrivelse av aktiviteten | Analysere den eksisterende løsningen |
| Tidsperiode | Fra start til ca 28/2 |
| Formålet med aktiviteten | Finne ut hvilke løsninger som finnes og hva som mangler, slik at vi lettere kan komme med relevante forslag og innspill til utbedringer/tilleggsfunksjoner. |
| Oppstartskriterier | Tilgang til HRessurs |
| Ansvarlig for aktiviteten | Glenn |
| Medhjelpere | Alle |
| Resultater fra aktiviteten | Ideer og forslag til andre utvidelser, god oversikt over eksisterende løsninger og eventuelle mangler som kan utbedres/legges til. |

**Autofullføre søk**

|  |  |
| --- | --- |
| Beskrivelse av aktiviteten | Utvikle løsningen slik at man skal kunne få opp søkeforslag mens man skriver. |
| Tidsperiode | Fram mot 28/2 |
| Formålet med aktiviteten | Gjøre løsningen mer funksjonell, og lettere for brukerne |
| Oppstartskriterier | Søk på fullstendige adresser må fungere |
| Ansvarlig for aktiviteten | Glenn |
| Medhjelpere | Alle |
| Resultater fra aktiviteten | Mer funksjonelt søkfelt |

**Betaversjon 2**

|  |  |
| --- | --- |
| Beskrivelse av aktiviteten | Oppfyller minstekrav, samt forbedringer etter testing av betaversjon 1 + autofullføring av søk |
| Tidsperiode | Andre utkast 31/3 |
| Formålet med aktiviteten | Få en fullt ut fungerende løsning som oppfyller krav/forslag fra testerne. |
| Oppstartskriterier | Ferdig med betaversjon 1, gjennomført testing og fått tilbakemeldinger |
| Ansvarlig for aktiviteten | Ingvild |
| Medhjelpere | Alle |
| Resultater fra aktiviteten | En fungerende løsning som henter adresser, beregner avstand og bompenger, med mulighet for via-ruter. |

**Tilpasning til HRessurs**

|  |  |
| --- | --- |
| Beskrivelse av aktiviteten | Klargjøre løsningen til implementering |
| Tidsperiode | 1/4 - 30/4 |
| Formålet med aktiviteten | I hoveddelen av utviklingen vil fokuset ligge på at løsningen fungerer. Her skal vi ned på detaljnivå for at løsningen vår skal klartgjøres til å implementeres med HRessurs. Knapper, skrift, tekstfremvisning osv skal være like som i HRessurs. |
| Oppstartskriterier | En fungerende løsning, en god oversikt over HRessurs |
| Ansvarlig for aktiviteten | Glenn |
| Medhjelpere | Alle |
| Resultater fra aktiviteten | Ferdig løsning til å levere |

**Prosjektrapport**

|  |  |
| --- | --- |
| Beskrivelse av aktiviteten | Skrive hovedrapporten |
| Tidsperiode | 17/1 - 21/5 (delleveranser 13/3 og 24/4) |
| Formålet med aktiviteten | Dokumentere prosjektet |
| Oppstartskriterier | Levert forprosjektrapport |
| Ansvarlig for aktiviteten | Ingvild fordeler oppgaver/temaer, og setter sammen det endelige resultatet |
| Medhjelpere | Alle bidrar med hver sine utdelte deler av prosjektbeskrivelsen |
| Resultater fra aktiviteten | En ferdig rapport som dokumenterer hele prosjektperioden, resultater osv. |

**Fremføring**

|  |  |
| --- | --- |
| Beskrivelse av aktiviteten | Planlegge fremføringen |
| Tidsperiode | 21/5 – tidlig juni |
| Formålet med aktiviteten | Forberede presentasjon, fordele oppgaver/temaer |
| Oppstartskriterier | Ferdig prosjekt og rapport |
| Ansvarlig for aktiviteten | Ingvild sørger for at alle gjør sine tildelte oppgaver, kontrollerer at alle viktige vesentlige elementer er med i presentasjonen. |
| Medhjelpere | Alle vil få tildelt emner de skal presentere, og må forberede seg godt på. Alle skal samtidig sørge for å ha satt seg inn i de resterende delene av prosjektet. Samarbeid om å finne ut hvilke emner som skal vektlegges ved presentasjon, hvem som tar hvilke temaer osv. |
| Resultater fra aktiviteten | Materiale til fremvisning – powerpoint osv. |

**Prosjektplakat**

|  |  |
| --- | --- |
| Beskrivelse av aktiviteten | Lage en plakat som kort og godt forklart oppsummerer prosjektet |
| Tidsperiode | 22/5 - 1/6 |
| Formålet med aktiviteten | Gi de som ser plakaten en kort og enkel oversikt over hva bachelorprosjektet har gått ut på. |
| Oppstartskriterier | Ferdig prosjekt |
| Ansvarlig for aktiviteten | Robin |
| Medhjelpere | Alle kan komme med forslag/bidrag |
| Resultater fra aktiviteten | En stk plakat til å henge opp |

## Risikoanalyse


Under er en forklaring til de ulike bokstavene og tallene brukt i risikoanalysen. Disse beskriver alvorlighetsgrad og sannsynligheten for at en av de beskrevede risikoene intreffer.

|  |  |  |  |
| --- | --- | --- | --- |
| K | Bedømmelse av konsekvensene | S | Sannsynligheten for at hendelse inntreffer |
| 5 | Svært alvorlig: Hele (del)prosjektet er i fare | 5 | Svært stor sannsynlighet (80 % - 100% ) |
| 4 | Alvorlig: Hele (del)prosjektets planer må gjøres om | 4 | Stor sannsynlighet (60 – 80%) |
| 3 | Moderat: Hele (del)prosjektets planer påvirkes, men totalrammen kan holdes | 3 | Middels høy sannsynlighet (40 - 60%) |
| 2 | Lav: Planer for (del)prosjektet påvirkes, men totalrammen holdes | 2 | Lav sannsynlighet (20 – 40%) |
| 1 | Ubetydelig: Begrenset virkning, kan innhentes | 1 | Usannsynlig (mindre enn 10% - 20%) |

|  |  |  |  |  |  |
| --- | --- | --- | --- | --- | --- |
| **Nr** | **Risiko/hendelse** | **S** | **K** | **Konsekvenser** | **Gardering/Tiltak** |
| 1 | For lite tid | 4 | 4 | Påvirker resultatet med tanke på kvalitet av prosjektet. | God planlegging med tanke på arbeidstimer og belastning, føre timelister. Prioritere oppgavene, slik at mindre viktige oppgaver gjennomføres hvis tid. |
| 2 | Mangel på kompetanse | 3 | 4 | Dette kan påvirke prosjektets resultat når det kommer til kvalitet. | Mye er nytt stoff, og det vil ta en del tid å sette seg inn i. Bruke tiden godt til å lese oss opp, ta relevante valgfag (.NET). Spørre noen om hjelp dersom vi absolutt ikke kommer videre, fremfor å bli stående fast. |
| 3 | Sykdom | 3 | 3 | Tap av arbeidstid | Hvis dette forekommer vil arbeid bli fordelt på resterende medlemmer. Ved langvarig sykdom må prosjektplanene endres. |
| 4 | Informasjonsvikt | 3 | 3 | Feil tolkning av oppgaven innad i gruppen eller ut til arbeidsgiver | Hele tiden ha dialog med alle parter. Gjerne spørre helst to ganger for mye enn en gang for lite før store endringer påbegynnes. |
| 5 | For omfattende oppgave | 3 | 3 | Dette kan føre til uferdig eller utilfredsstillende oppgaveløsning | Hele tiden følge med på progresjonen av prosjektet slik at vi kan utarbeide endringer eller nedskalere oppgaven hvis det viser seg at vi har for mye å gjøre. Fokus på SCRUM, utvidelse av prosjektet gradvis. |
| 6 | Bruken av visveg.no | 2 | 4 | Forsinkelser i oppstart, prosjektet ikke gjennomførbart uten endringer | Vi må rask avklare med visveg.no at alle planene er gjennomførbare, slik at vi evt kan begynne tidlig å lete etter alternative løsninger dersom prosjektet ikke er gjennomførbart. |
| 7 | Feil på programvare/ komponenter | 2 | 3 | Påvirker gjennomførbarheten av prosjektet, | Finne alternative løsninger hvis det forekommer, ha en god dialog med arbeidsgiver samt partnere. |
| 8 | Fokus på feil oppgaver | 2 | 2 | Forsinkelser, dårligere resultat. | Hele tiden ha god dialog med arbeidsgiver og veileder for å rett kunne hente oss inn hvis vi får feil fokus. |
| 9 | Splid i gruppen | 1 | 2 | Forsinkelser | Ha en god dialog innad i gruppen slik at alle føler de blir hørt, godt definerte arbeidsoppgaver slik at det ikke blir uenighet om hvem som skulle ha gjort noe. |

# Prosjektorganisering

## Roller og ansvar



## **Ansvarsområder og tidsperiode**

|  |  |  |  |
| --- | --- | --- | --- |
| **UKE** | **Prosjektleder** | **Sekretær** | **Medarbeider** |
| 2-6 | Christian | Ingvild | Robin, Glenn |
| 7-11 | Robin | Glenn | Ingvild, Christian |
| 12-16 | Glenn | Christian | Ingvild, Robin |
| 17-21 | Ingvild | Robin | Christian, Glenn |

**Prosjektleder:**

Ansvar for møteinnkalling

Holde oversikt over fremdrift, og sørge for at milepæler og mål blir nådd

Lede gruppa med fokus på fremdrift og et godt resultat

Delta aktivt på møter

Skrive rapporter

Utføre praktisk arbeid

**Sekretær:**

Skrive møtereferat

Delta aktivt på møter

Skrive rapporter

Utføre praktisk arbeid

**Medarbeider:**

Delta aktivt på møter

Skrive rapporter

Utføre praktisk arbeid

### Arbeidsfordeling

Robin Furu, Ingvild Karlsen Bjørlo, Glenn Bjørlo og Christian Endré Jacobsen skal alle være tilgjengelige 100% i hele tidsperioden prosjektet pågår. Petter Ekrann v/Infotjenester vil være tilgjengelig for møter annenhver uke og dersom det utover dette oppstår behov for veiledning/hjelp. Veilder Terje Samuelsen v/Høgskolen i Østfold, vil være tilgjengelig på møter hver uke.

U – hovedannsvar for utføring en arbeidsoppgave   
u – bidra til en arbeidsoppgave  
B – ta beslutningen alene   
b – ta beslutningen sammen med andre

G – godkjenne noe  
R – må rådspørres osv.  
I – komme med innspill/forslag/hjelp

|  |  |  |  |  |  |  |
| --- | --- | --- | --- | --- | --- | --- |
| Arbeidsoppgave | Robin Furu | Ingvild Karlsen Bjørlo | Glenn Bjørlo | Christian Jacobsen | Infotjenester | Veileder |
| Bestemme problemstilling | B | B | b | b | R, G, I | R |
| Prosjektbeskrivelse | u | U | u | u | R | R |
| Kontakt med visveg | R, I | R, I | R, I | U |  |  |
| Kontakt med infotjenester | R, I | R, I | R, I | U |  |  |
| Kontakt med veileder | R, I | U | R, I | R, I |  |  |
| Følge med på at timerapportering gjøres hver uke | u | U | u | u |  | I |
| Prosjektrapport | u | U | u | u | R, I | R, I |
| Prosjektplakat | U | u | u | u |  |  |

### Håndtering av prosjektfiler

Vi vil bruke Github, for å kunne jobbe parallelt på prosjektet. Her kan vi lagre filer, synkronisere prosjektet med de endringer en annen på gruppa har gjort, og se hvem som har endret hva. Dette er derfor også ypperlig for versjonskontroll av filer, og vi vil også ha mulighet til å gjenopprette tidligere versjoner dersom det er behov for det. Vi vil bruke Github sin versjonskontroll for småendringer, og ved store endringer/ferdigstilling av deler av prosjektet, vil vi lagre disse som nye filer, med versjonsnummer. Med Github har alle filene lagret lokalt på sin pc, slik at vi vil ha backup på fire maskiner, forutsatt at alle er flinke til å synkronisere jevnlig.

Som en ekstra sikkerhet har vi også opprettet en dropbox-mappe, der vi vil lagre en ekstra kopi av alle filer som ligger på Github. Planlegging av user stories skal foregå i xxxxxxxx.

### Programmeringsspråk og kode

Ettersom løsningen vi lager skal implementeres med HResurs, skal vi i all hovedsak forsøke å basere oss på HTML, javascript og .NET med C#. All kode skal inneholde gode, beskrivende kommentarer slik at det er lett for andre hos blant annet Infotjenester å sette seg inn i koden, med tanke på implementering og eventuelle senere utvidelser. Applikasjonen skal bygges opp via et interface mot visveg.no, slik at løsningen skal kunne brukes videre ved en eventuell endring hos visveg, kun ved å endre interfacet.

# Kilder

Om infotjenester

<http://www.infotjenester.no/om-infotjenester/>

Visveg:

<http://visveg.no>

Mal til forprosjektrapporten:

<https://wiki.hiof.no/index.php/Bacheloroppgaven_-_Maler> og utdelt mal i faget Integrerte IT-systemer, høsten 2014.

<http://www.trondelagbomveiselskap.no/Takster_og_rabatter/Lite_kj%C3%B8ret%C3%B8y.aspx>

<http://www.haugalandspakken.no/service/#timesregel>

<http://www.svinesundsforbindelsen.no/autopass.htm>